Raivis Zīrups
Raivis Zīrups (dzimis 1989. gada 22. maijā Saldū) ir bijušais latviešu bobslejists, stūmējs. Ar bobsleju nodarbojās kopš 2010. gada. Eiropas kausa sacensībās pirmoreiz piedalījās 2010. gada novembrī. Izcīnījis trīs godalgas pasaules junioru čempionātos — 2012. gadā bronzu divniekos un sudrabu četriniekos, kā arī 2015. gadā sudraba medaļu četriniekos (visas reizes kopā ar pilotu Oskaru Ķibermani). Pasaules kausa sacensībās debitējis 2011. gada 3. decembrī Īglsas trasē kā Uģa Žaļima divnieku ekipāžas stūmējs, ieņemot 23. vietu. Pirmo reizi uz goda pjedestāla pasaules kausa posmā kāpa 2017. gada 22. janvārī Sakntmoricā, kad guva uzvaru Oskara Ķibermaņa pilotētā četrinieka sastāvā. Vairākās sacensībās piedalījies arī kopā ar pilotu Oskaru Melbārdi. Pasaules čempionātos augstākā iegūtā ir 10. vieta, ko ir ieguvis četrinieku sacensībās 2017. gadā. 2018. gada vasarā beidza profesionālā sporta karjeru.